Politiet sendte to ambulancer af sted, men der blev kun brug for den ene. Et skænderi mellem en 50-årig mand og en 48-årig kvinde udviklede sig til, at kvinden stak manden i lysken med en kniv. Den 50-årige stak tilbage, men det var kun et overfladisk snitsår. Manden blev kørt til Hjørring Sygehus, dog var stiksåret ikke alvorligt, men kunne klares med to sting. Da der er tale om et forsætligt overfald med en kniv, er kvinden sigtet for grov vold. Begge er desuden kendt af politiet.

Referat:
Kort før midnat endte husspektakler i Aalbæk med, at samboer stak hinanden med knive.